സ്ത്രീകള് ജോലി ചെയ്യുന്നത് ഇഷ്ടമല്ല, അഫ്ഗാന് യുവാവ് ജര്മനിയില് വനിതയെ കുത്തിപ്പരിക്കേല്പ്പിച്ചു ബെര്ലിന്: 29കാരനായ അഫ്ഗാന് യുവാവ് 58കാരിയായ ലാന്ഡ്സ്കേപ്പ് ഗാര്ഡനെ പാര്ക്കില് ജോലി ചെയ്യുന്നതിനിടെ ആക്രമിക്കുകയും ഗുരുതരമായി പരിക്കേല് പ്പിക്കുകയും ചെയ്തു. ബെര്ലിനിലെ വില്മേഴ്സ്ഡോര്ഫ് പ്രദേശത്തെ ഒരു പാര്ക്കിലാണ് സംഭവം. അധികാരികള് പറയുന്നതനുസരിച്ച്, സ്ത്രീകള് ജോലി ചെയ്യുന്നുവെന്ന ആശയം ഇഷ്ടപ്പെടാത്തതിനാലാണ് അയാള് ഇവരെ ആക്രമിച്ചത് എന്നാണ്. ശനിയാഴ്ച ഉച്ചയ്ക്ക് ശേഷം അക്രമി ഇരയുടെ അടുത്തെത്തി സംസാരിക്കുകയായിരുന്നു. തുടര്ന്ന് അയാള് പെട്ടെന്ന് ഒരു കത്തി പുറത്തെടുത്ത് അവരുടെ കഴുത്തില് പലതവണ കുത്തി. ആക്രമണം കണ്ടു സ്ത്രീയെ രക്ഷിക്കാന് ശ്രമിച്ച 66 വയസ്സുള്ള വഴിയാത്രക്കാരനും ഗുരുതരമായി പരിക്കേറ്റു. ജര്മ്മന് സ്വകാര്യതാ നിയമങ്ങള് കാരണം അയാളെ കുറിച്ച് കൂടുതല് വെളിപ്പെടുത്തിയിട്ടില്ല. അതേസമയം കുറ്റവാളി ഇരയുടെ അടുത്തെത്തി അവരോട് സംസാരിച്ചതായി പോലീസ് പറയുന്നു. ഇതിന് ശേഷം വളരെ പെട്ടെന്നായിരുന്നു അക്രമി ഇവരെ കത്തിയെടുത്തു കുത്തിയത്. ഇവരെ രക്ഷിക്കാന് ശ്രമിച്ച വഴിയാത്രക്കാരെനെയും ഇയാള് ആക്രമിച്ചു. കൊലപാതക ശ്രമം, അക്രമാസക്തമായ ആക്രമണം എന്നീ കുറ്റങ്ങള് ചുമത്തിയാണ് പ്രതിയെ അറസ്റ്റ് ചെയ്തതെന്ന് ബെര്ലിന് ജനറല് സ്റ്റേറ്റ് പ്രോസിക്യൂട്ടര് ഓഫീസ് അറിയിച്ചു. പ്രതിയുടെ ആക്രമണത്തില് തീവ്ര ഇസ്ലാമിസ്റ്റ് പ്രത്യയശാസ്ത്രം പ്രചോദിപ്പിക്കപ്പെട്ടതായി പ്രോസിക്യൂട്ടര്മാരും ക്രിമിനല് പോലീസും സംശയിക്കുന്നു. അതേസമയം ഇയാള് മാനസിക രോഗിയാണെന്നും ചിലര് അവകാശപ്പെടുന്നുണ്ട്. എന്നാല് ജോലി ചെയ്യുന്നതിനെതിരെ സംസാരിച്ച ശേഷമാണ് ഇയാള് ആക്രമണം നടത്തിയത്. Tags germany afghan native german lady shortlink